wannaphong/clean_thaiwikipedia huggingface dataset:
# อินเตอร์สโคปเรเคิดส์
อินเตอร์สโคปเรเคิดส์  เป็นค่ายเพลงใหญ่สัญชาติอเมริกัน ก่อตั้งในปี ค.ศ. 1990 โดยจิมมี ไอโอวีน และเทด ฟีลด์ เป็นบริษัทร่วมทุนมูลค่า 20 ล้านเหรียญสหรัฐ กับแอตแลนติกเรเคิดส์ของวอร์เนอร์มิวสิกกรุ๊ป ณ ขณะนั้นถือเป็นบริษัทโดยส่วนใหญ่ โดยให้ความสำคัญกับการตัดสินใจของเจ้าหน้าที่ฝ่ายคัดสรรและพัฒนาศิลปิน และให้ศิลปินและโปรดิวเซอร์ มีส่วนในงานสร้างสรรค์งานอย่างเต็มที่ ค่ายมีเพลงฮิตเพลงแรกภายในไม่ถึงปีหลังก่อตั้ง และมีกำไรในปี 1993 ไอโอวีนรับตำแหน่งประธานและประธานคณะเจ้าหน้าที่บริหาร ตั้งแต่พฤษภาคม 2014 หลังจากนั้นรับตำแหน่งโดยจอห์น คูนิก

ในปี 1992 อินเตอร์สโคปได้สิทธิ์เฉพาะในการทำการตลาดและจัดจำหน่ายค่ายแนวฮาร์ดคอร์แร็ป ที่ชื่อ เดทโรว์เรเคิดส์ ที่มีดาราฮิปฮอปชื่อดังอย่าง ทูพัค ชาเคอร์, ดร. เดร และ สนูป ด็อกก์ ที่มีเรื่องข้อพิพาทกับแก๊งสตาแร็ปในช่วงกลางคริสต์ทศวรรษ 1990 และจากผลที่ไทม์วอร์เนอร์ ที่เคยเป็นของ WMG ได้แยกตัวออกจากอินเตอร์สโคป โดยขายไปร้อยละ 50 คืนสู่ฟีลด์และไอโอวีน ด้วยมูลค่า 115 ล้านเหรียญสหรัฐ และในปี 1996 ร้อยละ 50 ของค่ายถูกซื้อโดย MCA Music Entertainment Group ด้วยราคา 200 ล้านเหรียญ
# อีเลคโทรลักซ์
อีเลคโทรลักซ์ เอบี  เป็นบริษัทข้ามชาติ ผู้ผลิตสินค้า เครื่องใช้ภายในบ้าน มีสำนักงานใหญ่ตั้งอยู่กรุงสต็อกโฮล์ม ถือเป็นผู้ผลิตเครื่องใช้ภายในบ้านใหญ่ที่สุดอันดับ 2 นับจากหน่วยการขาย (เป็นรองเวิร์ลพูล)

ผลิตภัณฑ์ของอีเลคโทรลักซ์ มีขายในหลายชื่อตรงสินค้า (รวมถึงชื่อ อีเลคโทรลักซ์ เองด้วย) ส่วนมากผลิตเครื่องใช้และเครื่องดูดฝุ่น สำหรับผู้ใช้ทั่วไป บริษัทยังผลิตเครื่องใช้สำหรับมืออาชีพ อีเลคโทรลักซ์มีรายชื่ออยู่ในตลาดหลักทรัพย์สต็อกโฮล์มและบางส่วนในดัชนีโอเอ็มเอกซ์สต็อกโฮล์ม 30
# เพลย์ทูวิน
เพลย์ทูวิน  คืออัลบั้มสตูดิโอชุดที่ 4 ของแกเบรียล นักร้องหญิงชาวอังกฤษ เป็นอัลบั้มที่ขายดีที่สุดในอันดับที่ 191 ประจำปี พ.ศ. 2547 เพลง "ซัมไทม์ส" จากอัลบั้มนี้ได้ถูกบรรจุลงอัลบั้มเพลงประกอบภาพยนตร์เรื่อง ทุกหัวใจมีรัก  ด้วย

 รายชื่อเพลง 

 ชาร์ต 
ชาร์ต (พ.ศ. 2547)อันดับสูงสุด ออสเตรียนอัลบั้มส์ (Ö3 Austria)72 เยอรมันอัลบั้มส์ (Offizielle Top 100)98 ไอริชอัลบั้มส์ (IRMA)43สกอตติชอัลบั้มส์ (OCC)</small>14 สวิสอัลบั้มส์ (Swiss Hitparade)70 ยูเคอัลบั้มส์ (OCC)10

การรับรองยอดขาย
 โซน ระดับยอดขาย หน่วย/ยอดขาย สหราชอาณาจักร (BPI) ทองคำ100,000^^จำนวนสินค้าที่ขึ้นอยู่กับการรับรองเพียงอย่างเดียว
# เดเอ็ฟเอ็ล-ซูเพอร์คัพ 2018
เดเอ็ฟเอ็ล-ซูเพอร์คัพ ฤดูกาล 2018 เป็นการแข่งขันฟุตบอลเดเอ็ฟเอ็ล-ซูเพอร์คัพครั้งที่ 9 ซึ่งเป็นการแข่งขันฟุตบอลประจำปีระหว่างทีมชนะเลิศบุนเดิสลีกา ฤดูกาล 2019–20 ไบเอิร์นมิวนิก พบกับทีมชนะเลิศเดเอ็ฟเบ-โพคาล ฤดูกาล 2019–20 ไอน์ทรัคท์ฟรังค์ฟวร์ท การแข่งขันจัดขึ้นในวันที่ 12 สิงหาคม ค.ศ. 2020 ณ สนามคอมเมอร์สแบงก์อาเรนา ในเมืองแฟรงก์เฟิร์ต

ภูมิหลัง
นี่เป็นการคุมทีมในนัดอย่างเป็นทางการครั้งแรกของนิคอ คอวัช ผู้จัดการทีมของไบเอิร์นมิวนิก ซึ่งออกจากไอน์ทรัคท์ ฟรังค์ฟวร์ทหลังจบฤดูกาลที่ผ่านมาหลังจากนำพวกเขาชนะเลิศเดเอ็ฟเบ-โพคาล ด้วยการชนะเลิศไบเอิร์นมิวนิกในรอบชิงชนะเลิศ ที่โอลึมพีอาชตาดีอ็อน ในเบอร์ลิน 3–0

แมตช์

รายละเอียดการแข่งขัน

 GK 1  เฟรเดอริค รอนนอว์CB 19 ดาบิด อับราแฮม (กัปตัน)  CB 20 มาโกโตะ ฮาเซเบะCB 13 การ์โลส ซัลไซโดRM 24 แดนนี ดา โกสตาCM 16 ลูกัส ตอร์โรCM 6  โยนาตัน เด กุซมัน   LM 15 เยโตร วิลเลิมส์RW 11 มิยัต กาซินอวิชLW 10 มาร์โก ฟาบีอัน   CF 9  แซบัสเตียง ฮัลแลร์   ผู้เล่นตัวสำรอง:GK 29 เฟลิกซ์ ไวด์วัลด์DF 23 มาร์โค รุสส์DF 33 ทะลึบ ทะวาธาMF 5  แกลซง เฟร์นันดึสMF 7  แดนนี บลุม   FW 4  อันเท เรบิช   FW 8  ลูคา ยอวิช   ผู้จัดการทีม: อาดิ ฮูทเทอร์300px GK 1  มานูเอ็ล น็อยเออร์ (กัปตัน)RB 32 โยชัว คิมมิชCB 4  นีคลัส ซือเลอCB 5  มัทซ์ ฮุมเมิลส์  LB 27 ดาวิด อาลาบาDM 8  ฆาบิ มาร์ติเนซCM 25 โทมัส มึลเลอร์   CM 6  เตียโกRW 10 อาร์เยิน โรบเบิน   LW 7  ฟร็องก์ รีเบรีCF 9  รอแบร์ต แลวันดอฟสกี   ผู้เล่นตัวสำรอง:GK 26 ชเวน อุลไรช์DF 13 ราฟีญาDF 14 ฆวน เบร์นัตMF 18 เลโอน โกเร็ทซ์คา   MF 19 เซบัสเตียน รูดีMF 29 กีงส์แล กอมาน   FW 2  ซันโดร วักเนอร์   ผู้จัดการทีม: นิคอ คอวัช

ผู้เล่นยอดเยี่ยมประจำนัด:
รอแบร์ต แลวันดอฟสกี (บาเยิร์นมิวนิก)

ผู้ช่วยผู้ตัดสิน:
โดมินิค ชาอัล (ทือบิงเงิน)
มาร์เซล เปลกริม (์ฮัมมินเคลน์-ลอยคัม)
ผู้ตัดสินที่สี่:
มาร์ติน พีเทอร์เซน (ชตุทท์การ์ท)
ผู้ช่วยผู้ตัดสินวิดีโอ:
บัสเตียน ดันแคร์ต (รร็อสท็อค)
ผู้ช่วยผู้ตัดสินจากการใช้วิดีโอตัดสิน:
เรเนอ โรห์เดอ (ร็อสท็อค)ข้อมูลในการแข่งขัน:
แข่งขันเวลาปกติ 90 นาที
หากเสมอกันจะตัดสินด้วยการดวลลูกโทษเพื่อหาผู้ชนะ
แต่ละทีมมีรายชื่อตัวสำรอง 7 คน ซึ่งสามารถเปลี่ยนตัวลงมาได้ 3 คน

ดูเพิ่ม
บุนเดิสลีกา ฤดูกาล 2017–18
เดเอ็ฟเบ-โพคาล ฤดูกาล 2017–18
# ช่องเขาฟัวร์คา
ช่องเขาฟัวร์คา  เป็นช่องเขาในเทือกเขาแอลป์ ตั้งอยู่ในรัฐอูรีและรัฐวาเลของประเทศสวิตเซอร์แลนด์ จุดที่สูงที่สุดมีความสูง 2,429 เมตรเหนือระดับน้ำทะเล จุดที่โด่งดังที่สุดในช่องเขาแห่งนี้คือบริเวณโรงแรมแบลเวแดร์ซึ่งตั้งอยู่บริเวณใต้ธารน้ำแข็งโรน ช่องเขานี้เคยใช้เป็นที่ถ่ายทำภาพยนตร์ จอมมฤตยู 007

 แหล่งข้อมูลอื่น 
 
 Furka Cycling Profile, Maps, and Photos
 Furka Cogwheel Steam Railway 
 Profile on climbbybike.com 

ฟูร
# ไฟลามทุ่ง
ไฟลามทุ่ง  เป็นการติดเชื้อทางผิวหนังชั้นหนังแท้ชั้นบนและหลอดน้ำเหลือง ทำให้เกิดเป็นผื่นแดงบวมบริเวณใบหน้า แขนและขา ร่วมกับมีไข้สูง หนาวสั่น อ่อนเพลีย ปวดศีรษะและอาเจียน โดยทั่วไปโรคไฟลามทุ่งเกิดจากการติดเชื้อแบคทีเรีย Streptococcus ชนิด group A มีลักษณะคล้ายโรคผิวหนังอักเสบ แต่ต่างกันที่ผิวหนังอักเสบจะติดเชื้อในชั้นหนังแท้และเนื้อเยื่อใต้หนัง

การวินิจฉัยโรคไฟลามทุ่งมักใช้การซักประวัติและตรวจร่างกาย การรักษามักให้ทานยาเพนิซิลลิน คลินดามัยซินหรืออิริโทรมัยซิน เป็นเวลา 7-14 วัน หากอาการไม่ดีขึ้น แพทย์อาจให้ยาทางผิวหนัง ร่วมกับการดูแลด้านอื่น เช่น รักษาความสะอาด รับประทานยาแก้ปวด ประคบเย็น เป็นต้น
# พูดว่ารัก...กับฉันสิ
พูดว่ารัก...กับฉันสิ  เป็นมังงะชุดแนวโรแมนติกจากประเทศญี่ปุ่น เขียนโดย Kanae Hazuki อนิเมะโทรทัศน์ผลิตโดย Zexcs ออกอากาศครั้งแรกในญี่ปุ่นตั้งแต่วันที่  6 ตุลาคม ถึงวันที่ 30 ธันวาคม 2012 ภาพยนตร์ฉบับคนแสดงได้เข้าในเดือนกรกฎาคม 2014 ส่วนในประเทศไทยสำนักพิมพ์บงกช พับลิชชิ่ง เป็นผู้ได้รับลิขสิทธิ์ในการตีพิมพ์มังงะในฉบับภาษาไทย
 อ้างอิง
# ภารกิจบอสตัน
ภารกิจบอสตัน เป็นการจู่โจมรบด้วยพลทหารโดดร่มในช่วงตอนกลางคืนโดยนายพลตรี แมทธิว ริดจ์เวย์ของกองพลทหารโดดร่ม"อเมริกาทั้งหมด"ที่ 82 แห่งสหรัฐ เมื่อวันที่ 6 มิถุนายน ค.ศ. 1944 ส่วนหนึ่งการโดดร่มลงพื้นของอเมริกันในนอร์ม็องดีในช่วงสงครามโลกครั้งที่สอง บอสตันเป็นส่วนหนึ่งของปฏิบัติการเนปจูน การจู่โจมตำแหน่งของการรุกรานนอร์ม็องดีของฝ่ายสัมพันธมิตร รหัสนามว่า ปฏิบัติการโอเวอร์ลอร์ด พลทหารโดดร่มจำนวน 6,420 นายได้โดดจากเครื่องบินบรรทุกทหารรุ่น C-47 Skytrain จำนวนเกือบ 370 ลำ ลงสู่พื้นที่เป้าหมายที่ได้มุ่งหมายไว้ประมาณ 10 ตารางไมล์  (26 กม.2) ตั้งอยู่ด้านใดด้านหนึ่งของแม่น้ำ Merderet บนคาบสมุทรโคเตนตินของฝรั่งเศส ห้าชั่วโมงก่อนของการยกพลขึ้นบกดีเดย์ 

การโดดร่มได้ถูกพัดกระจัดกระจายโดยสภาพอากาศที่แย่และถูกยิงจากปืนต่อต้านอากาศยานของเยอรมันเหนือพื้นที่สามถึงสี่เท่าที่มีขนาดใหญ่กว่าแผนที่วางเอาไว้ สองหน่วยที่ไร้ประสบการณ์ในกองพลที่ 82, กรมทหารราบโดดร่มที่ 507 และ 508 ได้รับมอบหมายภารกิจในการปิดกั้นทางด้านตะวันตกของแม่น้ำ Merderet  แต่ส่วนใหญ่ของพลทหารโดดร่มได้ลงพลาดจากจุดดรอป ทหารผ่านศึกจากกรมทหารราบโดดร่มที่ 505 ได้โดดลงอย่างถูกต้องและเข้ายึดเป้าหมาย เมือง Sainte-Mère-Église ซึ่งเป็นการพิสูจน์ที่สำคัญต่อความสำเร็จของกองพล
# ภารกิจดีทรอยต์
ภารกิจดีทรอยต์ เป็นช่วงก่อนรุ่งอรุณของการจู่โจมด้วยเครื่องร่อยในการโดดร่มลงพื้นของอเมริกันในนอร์ม็องดี ดำเนินโดยส่วนหนึ่งของกองพลทหารโดดร่มที่ 82 แห่งสหรัฐ ในช่วงแรกของเช้า วันที่ 6 มิถุนายน ค.ศ. 1944 ในสงครามโลกครั้งที่สอง เป็นส่วนหนึ่งของปฏิบัติการเนปจูน, ปฏิบัติการโอเวอร์ลอร์ด เดิมทีได้ถูกกำหนดให้เข้าจู่โจมหลักสำหรับกองพลที่ 82 ปฏิบัติการด้วยเครื่องร่อนได้กลายเป็นภารกิจการเสริมกำลังเป็นอันดับแรกภายหลังการจู่โจมด้วยการโดดร่มหลัก, ภารกิจบอสตัน การลงจอดพื้นจากภารกิจดีทรอยต์อยู่ใกล้กับ  Sainte-Mère-Église ไปยังทางตะวันตกของหาดยูทาห์

เป้าหมายของกองพลคือการรักษาเมือง Sainte-Mère-Église และเพื่อยึดสะพานตลอดของแม่น้ำ Merderet  โดยการทำเช่นนี้, กองพลทหารราบที่ 4 ของสหรัฐได้เดินทางมาถึงหาดยูทาห์จะสามารถเคลื่อนทัพอย่างง่ายดายเพื่อไปยังทางตอนเหนือของท่าเรือของเมืองแชร์บัวก์

ความสูญเสียที่เกิดขึ้นของกองพลโดดรมที่ 82 เมื่อครั้งดีเดย์ ประมาณ 1,260 - 6,600 นาย หรือประมาณ 20 %

เมื่อวันที่ 6 มิถุนายน ค.ศ. 1944 ส่วนหนึ่งที่หนักของกองพลได้ลงจอดด้วยเครื่องร่อนในภารกิจเอลมีรา
# กีฬาเจ็ทสกีในเอเชียนเกมส์ 2018
กีฬาเจ็ทสกีในเอเชียนเกมส์ 2018 กำหนดจัดขึ้นที่ชายหาดอันจอล จาการ์ตา ประเทศอินโดนีเซีย ตั้งแต่วันที่ 23 สิงหาคม ถึง 28 สิงหาคม ค.ศ. 2018 และจัดการแข่งขันทั้งหมด 4 รายการ

 ประเทศที่เข้าร่วมแข่งขัน 

 ตารางเหรียญรางวัล 
 1    1  2  2  5   2    1  1  1  3 3    1  1  0  2 4    1  0  1  2  รวม  4  4  4  12

 ผู้ได้รับเหรียญรางวัล 
เจ็ทสกีนั่ง ขับขี่ระยะทางไกล รุ่นทั่วไปเจ็ทสกีนั่ง 1100 ซีซี ห้ามแต่งเครื่องยนต์เจ็ทสกีนั่ง จำกัดการแต่งเครื่องยนต์เจ็ตสกียืน แต่งเครื่องยนต์
# ยุทธการที่ก็อง
ยุทธการที่ก็อง (เดือนมิถุนายนถึงเดือนสิงหาคม ค.ศ. 1944) เป็นชื่อของการสู้รบระหว่างกองทัพที่สองของอังกฤษและพันเซอร์กรุพเพอ ตะวันตกของเยอรมันในสงครามโลกครั้งที่สองเพื่อเข้าควบคุมเมืองก็องและบริเวณใกล้เคียง  ในยุทธการที่นอร์ม็องดี การรบที่เกิดขึ้นหลังปฏิบัติการเนปจูน ฝ่ายสัมพันธมิตรได้ทำการยกพลขึ้นบกบนชายฝั่งของฝรั่งเศส เมื่อวันที่ 6 มิถุนายน ค.ศ. 1944 (ดีเดย์) 

ก็องอยู่ระยะทางประมาณ 9 ไมล์ (14 กิโลเมตร) ในประเทศจากชายฝั่งคาลวาโดสและบนทั้งสองฝั่งของแม่น้ำ Orne และคลองก็องที่ทางแยกของถนนหลายเส้นทางและเส้นทางรถไฟ แม่น้ำ Orne และโอดอน และคลองโอดอน ซึ่งทำให้กลายเป็นเป้าหมายปฏิบัติการที่สำคัญของทั้งสองฝั่ง ก็องและพื้นที่ทางตอนใต้เป็นช่างประจบและเปิดกว้างกว่าประเทศรั้วต้นไม้ (bocage) ในทางทิศตะวันตกของนอร์ม็องดีและผู้บัญชาการกองทัพอากาศของฝ่ายสัมพันธมิตรต้องการให้ภาคพื้นดินต้องถูกยึดโดยเร็ว เพื่อเพิ่มฐานทัพอากาศในฝรั่งเศส

กองพลทหารราบที่ 3 ของอังกฤษได้ตัดสินใจจะเข้ายึดก็องเมื่อครั้งดีเดย์หรือขุดในระยะสั้นของเมืองถ้าเยอรมันได้เข้าขัดขวางการยึดครอง การปกคลุมก็องเพียงชั่วคราวเพื่อป้องกันฝ่ายสัมพันธมิตรจากภัยคุกคามและขัดขวางของความเป็นไปได้ของการโจมตีตอบโต้กลับของเยอรมันจากเมือง ก็อง, บาเยอ และคาร์เรนทันยังไม่ถูกยึดครองโดยฝ่ายสัมพันธมิตรเมื่อครั้งดีเดย์และจากสัปดาห์แรกของการรุกรานของฝ่ายสัมพันธมิตรได้มุ่งเน้นไปที่การเชื่อมต่อกับหัวหาด อังกฤษ-แคนาดาได้เริ่มโจมตีในบริเวณที่ใกล้เคียงของเมืองก็องและชานเมืองและใจกลางเมืองทางตอนเหนือของ Orne ได้ถูกยึดครองในช่วงปฏิบัติการชารน์วู้ด (8–9 กรกฎาคม) ชานเมืองก็องทางตอนใต้ของแม่น้ำได้ถูกยึดครองโดยกองทัพน้อยแคนาดาที่สองในช่วงปฏิบัติการแอตแลนติก (18–20 กรกฎาคม) เยอรมันได้ดำเนินส่วนใหญ่ของกองพลยานเกราะในการป้องกันที่กำหนดของก็อง ซึ่งทำให้การสู้รบทั้งสองฝ่ายต้องจ่ายราคาแพงและปราศจากเยอรมันของวิธีการอย่างมากเพื่อเสริมกำลังทางด้านตะวันตกสุดของแนวรบการรุกราน

ในทางตะวันตกของนอร์ม็องดี กองทัพสหรัฐที่หนึ่งได้ปิดล้อมคาบสมุทรโคเตนติน เข้ายึดครองแชร์บัวก์และเข้าโจมตีไปยังทิศใต้สู่แซ็ง-โล อยู่ระยะทางประมาณ 37 ไมล์ (60 กิโลเมตร) ทางด้านตะวันตกของก็อง การเข้ายึดครองเมืองเมื่อวันที่ 19 กรกฎาคม เมื่อวันที่ 25 กรกฎาคม ภายหลังความล่าช้ามาจากสภาพอากาศ กองทัพที่หนึ่งได้เริ่มปฏิบัติการคอบราบนถนน Périers ของแซ็ง-โล คอยประสานงานกับปฏิบัติการสปริงของแคนาดาที่ Verrières (Bourguébus) สันเขาทางตอนใต้ของก็อง คอบราได้ประสบความสำเร็จอย่างมากและเริ่มพังทะลายของตำแหน่งเยอรมันในนอร์ม็องดี; ฝ่ายสัมพันธมิตรได้แตกหักจนนำไปสู่การสู้รบของฟาเลส์พ็อกเกต ซึ่งได้ดักล้อมส่วนใหญ่ของส่วนที่เหลือของกองทัพที่ 7 และกองทัพพันเซอร์ที่ 5 (ก่อนหน้านี้เป็นพันเซอร์กรุพเพอ ตะวันตก) ซึ่งได้เปิดทางไปยังแม่น้ำแซนและปารีส

เมืองก็องได้ถูกทำลายโดยการทิ้งระเบิดของฝ่ายสัมพันธมิตร ซึ่งด้วยความเสียหายจากการสู้รบทางภาคพื้นดิน ได้ก่อให้เกิดความสูญเสียของพลเรือนชาวฝรั่งเศสจำนวนมาก ภายหลังการสู้รบขนาดเล็กของเมืองช่วงก่อนสงครามยังคงอยู่และการฟื้นฟูบูรณะเมืองจนถึงปี ค.ศ 1962

 ความเป็นมา
# กีฬาบาสเกตบอลในเอเชียนเกมส์ 2018 – ทีมชาย
กีฬาบาสเกตบอลชาย 5x5 ในเอเชียนเกมส์ 2018 จัดขึ้นใน จาการ์ตา, ประเทศอินโดนีเซีย ตั้งแต่วันที่ 14 สิงหาคม ถึงวันที่ 1 กันยายน พ.ศ. 2561.

ตารางการแข่งขัน
Pรอบแรก¼รอบ 8 ทีมสุดท้าย½รอบ 4 ทีมสุดท้ายBนัดชิงเหรียญทองแดงFนัดชิงเหรียญทอง
 อ. 14  พ. 15  พฤ. 16  ศ. 17  ส. 18  อา. 19  จ. 20  อ. 21  พ. 22  พฤ. 23  ศ. 24  ส. 25  อา. 26  จ. 27  อ. 28  พ. 29  พฤ. 30  ศ. 31  ส. 1P  P    P  P  ¼    ½ BF

การจับสลาก
การจับสลากอย่างเป็นทางการสำหรับประเภทบาสเกตบอลชายทั้งสองประเภท ได้จัดขึ้นเมื่อวันที่ 5 กรกฎาคม พ.ศ. 2561 ใน จาการ์ตา. ฟิลิปปินส์ และปาเลสไตน์ ได้ถอนทีม, หลังจากที่การจับสลากได้มีการดำเนินการขี้นมาใหม่. เมื่อวันที่ 5 สิงหาคม พ.ศ. 2561, ฟิลิปปินส์, ผ่านการแถลงข่าวอย่างรีบเร่งโดยสหพันธ์บาสเกตบอลนานาชาติของพวกเขา, decided to field a team and will play in the Games.

ทีมที่ได้เป็นทีมวางทีมที่ไม่ได้เป็นทีมวางกลุ่ม เอกลุ่ม บี (1)
 (8) (2) (กำหนดให้เป็น เอ3)

 (ถอนทีม)

 (ถอนทีม)กลุ่ม ซีกลุ่ม ดี (3)
 (6) (4)
 (5)

ผู้เล่น

รอบแรก
กลุ่ม เอ

กลุ่ม บี

กลุ่ม ซี

กลุ่ม ดี

รอบสุดท้าย

สายการแข่งขัน

รอบ 8 ทีม

รอบจัดอันดับที่ 5–8

รอบรองชนะเลิศ

รอบจัดอันดับที่ 7–8

รอบจัดอันดับที่ 5–6

นัดชิงเหรียญทองแดง

นัดชิงเหรียญทอง

ดูเพิ่ม
กีฬาบาสเกตบอลในเอเชียนเกมส์ 2018 – ทีมหญิง
# ดรีมส์แคนคัมทรู, เกรเทสฮิตส์ ชุดที่ 1
ดรีมส์แคนคัมทรู, เกรเทสฮิตส์ ชุดที่ 1  คืออัลบั้มรวมเพลงชุดแรกของ แกเบรียล นักร้องและนักแต่งเพลงหญิงชาวอังกฤษ วางจำหน่ายช่วงปี พ.ศ. 2544 เป็นอัลบั้มที่รวมผลงานเพลงซิงเกิลฮิตของแกเบรียลตั้งแต่อัลบั้มแรก อัลบั้มนี้เป็นอัลบั้มที่ขายดีที่สุดในสหราชอาณาจักรเป็นอันดับที่ 5 ของปี พ.ศ. 2544  สามารถทำยอดขาย 4x แผ่นเสียงแพลทินัม เป็นอัลบั้มที่ขายดีที่สุดอันดับที่ 76 ในรอบสิบปีของสหราชอาณาจักร

 รายชื่อเพลง 

ชาร์ต

ชาร์ตประจำสัปดาห์
 ชาร์ต (พ.ศ. 2544) อันดับสูงสุด ออสเตรียนอัลบั้มส์ (Ö3 Austria)59เดนิชอัลบั้มส์ (Hitlisten)3 ดัตช์อัลบั้มส์ (MegaCharts)15 เยอรมันอัลบั้มส์ (Offizielle Top 100)46 ไอริชอัลบั้มส์ (IRMA)3อิตาเลียนอัลบั้มส์ (FIMI)17 นิวซีแลนด์อัลบั้มส์ (RMNZ)7 โปรตุกีสอัลบั้มส์ (AFP)17 สกอตติชอัลบั้มส์ (OCC)</small>2 สวีดิชอัลบั้มส์ (Sverigetopplistan)18 สวิสอัลบั้มส์ (Schweizer Hitparade)30 ยูเคอัลบั้มส์ (OCC)2ยูเคอาร์แอนด์บีอัลบั้มส์ (OCC)1

ชาร์ตสิ้นปี
ชาร์ต (พ.ศ. 2544)อันดับที่ ยูเคอัลบั้มส์ (OCC)5ชาร์ต (พ.ศ. 2545)อันดับที่ ยูเคอัลบั้มส์ (OCC)76

การรับรองยอดขาย
โซนระดับยอดขายหน่วย/ยอดขาย เดนมาร์ก (IFPI Danmark) แพลทินัม 50,000^ นิวซีแลนด์ (RMNZ) ทองคำ 7,500^สหราชอาณาจักร (BPI) 4× แพลทินัม 1,434,476ยุโรป (IFPI) 2× แพลทินัม 2,000,000**จำนวนยอดขายที่นับจากการรับรองเพียงอย่างเดียว

^จำนวนสินค้าที่นับจากการรับรองเพียงอย่างเดียว
# พิพิธภัณฑ์ศิลปะและประวัติศาสตร์ (เจนีวา)
thumb|ปีกตะวันตกเฉียงเหนือ

พิพิธภัณฑ์ศิลปะและประวัติศาสตร์  ในนครเจนีวา ประเทศสวิตเซอร์แลนด์ ถือเป็นหนึ่งในพิพิธภัณฑ์ที่ใหญ่ที่สุดในสวิตเซอร์แลนด์ พิพิธพันธ์นี้เริ่มสร้างขึ้นระหว่างค.ศ. 1903 ถึง 1910 โดยได้รับทุนสนับสนุนจากชาร์ล กอลล็อง (Charles Galland) นายธนาคารชาวสวิส อาคารหลังนี้มีรูปทรงเป็นสี่เหลี่ยมจตุรัสกว้างด้านละ 60 เมตร มีสี่ชั้น มีพื้นที่จัดนิทรรศการกว่า 7,000 ตารางเมตร 

ส่วนจัดแสดงปราณิตศิลป์ของพิพิธพันธ์นี้ จัดแสดงงานศิลปะจากสมัยกลางจนถึงศตวรรษที่ 20 มีผลงานของชาวอิตาลี, ฝรั่งเศส, อังกฤษ, สวิส ทั้งยังมีส่วนจัดแสดงทางโบราณคดี ซึ่งจัดแสดงเกี่ยวกับยุโรปก่อนประวัติศาสตร์, อียิปต์โบราณ, กรีกโบราณ และอิตาลีในยุคก่อนโรมันและในยุคโรมัน

แหล่งข้อมูลอื่น
Home page (partly available in English)
# รัฐอูรี
รัฐอูรี  เป็นหนึ่งใน 26 รัฐของประเทศสวิตเซอร์แลนด์ และเป็นสมาชิกผู้ก่อตั้งสมาพันธรัฐสวิส ตั้งอยู่ในภาคกลางของประเทศสวิตเซอร์แลนด์ อาณาเขตของรัฐครอบคลุมพื้นที่หุบเขาลุ่มแม่น้ำร็อยส์ ระหว่างช่องเขาก็อทฮาร์ทกับทะเลสาบลูเซิร์น ภาษาทางการของรัฐอูรีคือ ภาษาเยอรมัน แต่ภาษาพูดส่วนใหญ่คือ ภาษาเยอรมันถิ่นสวิส ที่เรียกว่า "อูเนอร์เยอรมัน" (Urner German) รัฐอูรีเป็นรัฐเดียวที่เด็ก ๆ ในโรงเรียนจะต้องเรียนภาษาอิตาลีเป็นภาษาต่างประเทศภาษาแรก แต่ในปี 2005/2006 เปลี่ยนมาเป็นภาษาอังกฤษแทน เช่นเดียวกับรัฐส่วนใหญ่ ประชากรของรัฐมีราว 35,000 คน และจำนวน 3,046 คน (หรือ 8.7%) เป็นชาวต่างชาติ
# แคว้นฆูนิน
แคว้นฆูนิน  เป็นแคว้นบนที่ราบสูงตอนกลางและรัฐตะวันตกสุดของแอมะซอนในประเทศเปรู มีเมืองหลักคือ วังกาโย

แคว้นฆูนินมีอุณหภูมิเฉลี่ยต่อปี 13.1 °C (56 °F) อุณหภูมิสูงสุด 17 °C (62 °F) และอุณหภูมิต่ำสุด 0 °C (32 °F) มีฤดูฝนระหว่างเดือนพฤศจิกายนถึงเมษายน และธันวาคมถึงมีนาคม ในเขตร้อน

ฆูนิน
# เจ้าหญิงอเล็กซานดรีน-ลูอีสแห่งเดนมาร์ก
เจ้าหญิงอเล็กซานดรีน-ลูอีสแห่งเดนมาร์ก  ประสูติเมื่อวันที่ 12 ธันวาคม ค.ศ. 1914 ทรงเป็นพระธิดาพระองค์ที่ 3 ในเจ้าชายฮารัลด์แห่งเดนมาร์ก และ เจ้าหญิงเฮ็ลเลนา อาเดิลไฮท์แห่งเดนมาร์ก ทรงเป็นพระราชนัดดาใน สมเด็จพระเจ้าเฟรเดอริกที่ 8 แห่งเดนมาร์ก และพระภาติยะใน พระเจ้าคริสเตียนที่ 10 แห่งเดนมาร์ก และ สมเด็จพระราชาธิบดีโฮกุนที่ 7 แห่งนอร์เวย์ 

ในช่วงก่อนเสกสมรส พระองค์เป็นที่ได้รับการคาดการณ์ว่าจะได้เป็นพระวรชายาใน สมเด็จพระเจ้าเอ็ดเวิร์ดที่ 8 แห่งสหราชอาณาจักร และว่าที่สมเด็จพระราชินีแห่งสหราชอาณาจักรในภายภาคหน้า แต่แล้วก็ไม่มีอะไรเกิดขึ้น 

วันที่ 24 สิงหาคม ค.ศ. 1936 พระองค์ ทรงหมั้นกับ เคานต์ลูอิดโปล์ดแห่งแคสเทล-แคสเทล โอรสคนโตใน เคานต์ออตโต ฟริดริช กับ เจ้าหญิงอมาลีแห่งโลเวนเทน-เวสเทม-ฟรูเดนเบิร์ก ซึ่งการหมั้นครั้งนี้ พระเจ้าคริสเตียนที่ 10 แห่งเดนมาร์ก พระปิตุลา (ลุง) ทรงเห็นชอบ ทั้งคู่ได้พบกันครั้งแรกในกรุง เบอร์ลิน ในช่วงการแข่งขันกีฬาโอลิมปิกฤดูร้อน 1936 โดยทั้ง 2 ทรงใช้เวลาร่วมกันเป็นส่วนใหญ่ ก่อนที่เธอจะเสด็จไปเบอร์ลิน และทรงเสกสมรสกัน ในขณะะนั้นพระสวามีได้ศึกษากฎหมายใน มิวนิก

พระองค์และเคานต์ลูอิดโปล์ด เสกสมรสกันในวันที่ 22 มกราคม ค.ศ. 1937 ที่คริสเตียนบอร์ก พระราชวังโคเปนเฮเกน เดนมาร์ก พระองค์รับพระราชทานพระอิสริยยศเป็น เคาน์เตสลูอิดโปล์ดแห่งแคสเทล-แคสเทล มีพระบุตรดังนี้
เคาน์เตสอมาลี
เคาน์เตสไธรา
เคานต์ออตโต

ในขณะที่ภาพงานเสกสมรสนั้น ถูกเก็บรักษาไว้โดยสถาบันภาพยนตร์แห่งเดนมาร์ก

หลังจากใช้ชีวิตคู่กันเพียง 4 ปี พระสวามีถูกฆ่าตายในสงครามโลกครั้งที่สอง ใน บันกายาใกล้ โซเฟีย บัลแกเรีย ซึ่งไม่เป็นที่แน่ชัดว่าพระสวามีถูกลอบฆ่าเมื่อวันที่เท่าไร แต่มีการสรุปว่า ระหว่างวันที่ 6-8 พฤศจิกายน ค.ศ. 1941 ต่อมา พระองค์ก็สิ้นพระชนม์เมื่อวันที่ 26 เมษายน ค.ศ. 1962 ณ  โคเปนเฮเกน สิริพระชันษา 47 ปี
# ภาพยนตร์อเมริกัน
ภาพยนตร์อเมริกัน (หรือ) หรือเรียกอีกชื่อว่า ภาพยนตร์ฮอลลีวูด (Hollywood) ถือว่าสร้างผลกระทบต่ออุตสาหกรรมภาพยนตร์ มาตั้งแต่ต้นคริสต์ทศวรรษที่ 20 ด้วยสไตล์อันโดดเด่นของภาพยนตร์อเมริกันคือ ภาพยนตร์คลาสสิกฮอลลีวูด ที่พัฒนาขึ้นระหว่างปี 1917 ถึง 1960 และภาพยนตร์ที่สร้างเอกลักษณ์ก็สร้างขึ้นในยุคนี้ ขณะที่พี่น้องตระกูลลูมิแอร์จากฝรั่งเศส ได้รับเครดิตว่าเป็นผู้ให้กำเนิดภาพยนตร์สมัยใหม่ ภาพยนตร์อเมริกันสามารถสร้างความโดดเด่นได้อย่างรวดเร็ว และเป็นแรงผลักดันอย่างชัดเจนให้กับอุตสาหกรรมตั้งแต่เริ่มต้น ตั้งแต่คริสต์ทศวรรษ 1920 อุตสาหกรรมภาพยนตร์ในสหรัฐสร้างรายได้ประจำปีได้สูงกว่าประเทศอื่น ๆ ได้สร้างภาพยนตร์จำนวนมาก มีภาพยนตร์ภาษาอังกฤษมากกว่า 800 เรื่อง ออกฉายในแต่ละปี  ขณะที่ภาพยนตร์ในอังกฤษมี 299 เรื่อง แคนาดา 206 เรื่อง และออสเตรเลียและนิวซีแลนด์ ก็ผลิตภาพยนตร์ในภาษาเดียวนี้ แต่ก็ไม่ถือว่าอยู่ในระบบภาพยนตร์ฮอลลีวูด ถึงกระนั้นภาพยนตร์ฮอลลีวูดก็ถือได้ว่าเป็นภาพยนตร์สหชาติHudson, Dale. Vampires, Race, and Transnational Hollywoods. Edinburgh University Press, 2017. Website  ภาพยนตร์คลาสสิกฮอลลีวูด ได้สร้างขึ้นเป็นหลายภาษา และใช้ชื่ออื่น โดยมากเป็นภาษาสเปนและฝรั่งเศส 

ภาพยนตร์ฮอลลีวูดถือเป็นอุตสาหกรรมภาพยนตร์ที่เก่าแก่ที่สุดในโลกThe earliest documented account of an exhibition of projected motion pictures in the United States was in June 1894 in Richmond, Indiana by Charles Francis Jenkins และถือได้ว่าเป็นที่กำเนิดภาพยนตร์หลากหลายแนว ทั้งตลก รัก โลดโผน เพลง สยองขวัญ บันเทิงคดีแนววิทยาศาสตร์ และภาพยนตร์มหากาพย์ 

ในปี 1878 เอดเวิร์ด มายบริดจ์ ได้สาธิตอำนาจของภาพยนตร์เคลื่อนไหว ในปี 1894 ได้มีการจัดแสดงภาพยนตร์เพื่อการค้าครั้งแรกของโลกที่นครนิวยอร์ก โดยใช้วิธีคิเนโตสโคปของทอมัส เอดิสัน สหรัฐยังผลิตภาพยนตร์ผนวกเสียงเรื่องแรกของโลก เรื่อง The Jazz Singer ในปี 1927 ได้กลายเป็นบรรทัดฐานในการพัฒนาภาพยนตร์เสียงในทศวรรษต่อมา ตั้งแต่ต้นศตวรรษที่ 20 อุตสาหกรรมภาพยนตร์อเมริกันตั้งอยู่ในรัศมี 30 ไมล์บริเวณสตูดิโอของฮอลลีวูด ลอสแอนเจลิส รัฐแคลิฟอร์เนีย ผู้กำกับ ดี. ดับเบิลยู. กริฟฟิท ถือเป็นผู้พัฒนาภาพยนตร์ ส่วนภาพยนตร์เรื่อง  Citizen Kane (1941) มักได้รับคำอ้างจากนักวิจารณ์ว่าเป็นภาพยนตร์ที่ดีที่สุดVillage Voice: 100 Best Films of the 20th century (2001) . Filmsite.org; . BFI. Retrieved June 19, 2007.

สตูดิโอใหญ่ ๆ ในฮอลลีวูด ได้สร้างภาพยนตร์ที่ประสบความสำเร็จที่สุด และมียอดขายตั๋วหนังมากที่สุดในโลก อย่างเช่น เรื่อง The Birth of a Nation (1915), Gone with the Wind (1939), The Ten Commandments (1956), The Sound of Music (1965), The Exorcist (1973), Jaws (1975), Star Wars (1977), E.T. the Extra-Terrestrial (1982), Jurassic Park (1993), Titanic (1997), Gladiator (2000), The Dark Knight (2008), Avatar (2009), Marvel's The Avengers (2012), Star Wars: The Force Awakens (2015), Jurassic World (2015), Black Panther (2018) และ Avengers: Endgame (2019) ยิ่งไปกว่านั้นภาพยนตร์ฮอลลีวูดหลายเรื่องทำรายได้บนตารางบ็อกซ์ออฟฟิศนอกสหรัฐมากกว่าเสียอีก ปัจจุบันสตูดิโอได้ผลิตภาพยนตร์หลายร้อยเรื่อยทุก ๆ ปี ทำให้สหรัฐเป็นหนึ่งในผู้ผลิตที่มีผลงานมากที่สุดในโลกและเป็นผู้นำด้านวิศวกรรมและเทคโนโลยีภาพเคลื่อนไหว
# เมโทร-โกลด์วิน-เมเยอร์
บริษัท เมโทร-โกลด์วิน-เมเยอร์ สตูดิโอส์  หรือย่อว่า เอ็มจีเอ็ม (MGM) เป็นบริษัทสื่อสัญชาติอเมริกันโดยมีเจ้าของคือ Amazon MGM Studios ส่วนมากเกี่ยวข้องกับการผลิตและการเผยแพร่ภาพยนตร์เรื่องยาวและรายการโทรทัศน์ เป็นหนึ่งในสตูดิโอผลิตภาพยนตร์ที่เก่าแก่ที่สุด สำนักงานใหญ่ของเอ็มจีเอ็มตั้งอยู่ที่ 245 นอร์ทเบเวอร์ลีไดรฟ์ เบเวอร์ลีฮิลส์ รัฐแคลิฟอร์เนีย

ยังเคยเป็นสตูดิโอที่ใหญ่ที่สุด และน่าเชื่อถือที่สุดในฮอลลีวูด ก่อตั้งในปี 1924 เมื่อนักลงทุนด้านบันเทิง มาร์คัว เลิฟ ได้เข้ามาดูแลบริษัท เมโทรพิกเจอส์, โกลด์วินพิกเจอส์ และลุยส์ บี. เมเยอร์ พิกเจส์

ปี 1971 ได้ประกาศว่าเอ็มจีเอ็มรวมบริษัทกับทเวนตีท์เซนจูรีฟอกซ์ แต่ก็ไม่เกิดขึ้นจริง จนผ่านมาอีก 39 ปี สตูดิโอได้ซื้อและขายผ่านมือมาหลายเจ้า จนวันที่ 3 พฤศจิกายน 2010 เอ็มจีเอ็มถูกฟ้องล้มละลาย เอ็มจีเอ็มได้กลับมาใหม่หลังล้มละลายเมื่อ 20 ธันวาคม 2010 โดยการบริหารของสปายกลาสส์เอนเตอร์เทนเมนต์ โดยแกรี บาร์เบอร์ และโรเจอร์ เบิร์นบวม เป็นผู้ร่วมบริหารและผู้ร่วมประธานคณะเจ้าหน้าที่บริหาร ของบริษัท เมโทร-โกลด์วิน-เมเยอร์ โฮลดิงส์ จากข้อมูลปี 2017 เอ็มจีเอ็มร่วมผลิต ร่วมลงทุน และร่วมจัดจำหน่าย ภาพยนตร์ให้กับโซนีพิกเจอส์  พาราเมาต์พิกเจอส์ และวอร์เนอร์บราเธอส์
# ตำบลลำปางหลวง
ลำปางหลวง เป็นตำบลหนึ่งในอำเภอเกาะคา จังหวัดลำปาง  มีพื้นที่ 28 ตารางกิโลเมตร มีประชากรในปี พ.ศ. 2560 จำนวน 9,407 คน มีองค์กรปกครองส่วนท้องถิ่น คือ เทศบาลตำบลลำปางหลวง ซึ่งครอบคลุมพื้นที่ทั้งหมดของตำบล

 ประวัติ 
เริ่มแรกเมื่อวันที่ 27 กรกฎาคม 2504 ตำบลลำปางหลวง ได้แยกพื้นที่จากตำบลเกาะคา จำนวน 6 หมู่บ้านประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอเกาะคา และอำเภอห้างฉัตร จังหวัดลำปาง วันที่ 13 ธันวาคม 2516 ได้จัดตั้งสภาตำบลลำปางหลวงขึ้นประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ ฉบับที่ ๓๒๖ ลงวันที่ ๑๓ ธันวาคม ๒๕๑๕ วันที่ 19 มกราคม 2539 ได้เปลี่ยนแปลงฐานะจากสภาตำบลลำปางหลวงเป็นองค์การบริหารส่วนตำบลลำปางหลวง และเมื่อปี 2552 ได้เปลี่ยนแปลงฐานะจากองค์การบริหารส่วนตำบลลำปางหลวงเป็นเทศบาลตำบลลำปางหลวง

 ที่ตั้งและอาณาเขต 
สำนักงานเทศบาลตำบลลำปางหลวงห่างจากที่ว่าการอำเภอเกาะคาไปตามทางหลวงแผ่นดินหมายเลข 1034 เป็นระยะทางประมาณ 5 กิโลเมตร มีอาณาเขตติดต่อกับตำบลข้างเคียง ดังนี้
 ทิศเหนือ  ติดต่อกับตำบลปงยางคก อำเภอห้างฉัตร
 ทิศตะวันออก  ติดต่อกับตำบลชมพู ตำบลศาลา 
 ทิศใต้  ติดต่อกับตำบลท่าผา
 ทิศตะวันตก  ติดต่อกับตำบลใหม่พัฒนา ตำบลไหล่หิน

 หมู่บ้าน 
ตำบลลำปางหลวงแบ่งเขตการปกครองออกเป็น 13 หมู่บ้าน ได้แก่

 หมู่ 1 บ้านลำปางหลวง
 หมู่ 2 บ้านลำปางหลวงใต้
 หมู่ 3 บ้านป่าเหียง
 หมู่ 4 บ้านนางเหลียว
 หมู่ 5 บ้านจู้ด
 หมู่ 6 บ้านม้าเหนือ
 หมู่ 7 บ้านลอมศรีป้อ
 หมู่ 8 บ้านกองหาญ
 หมู่ 9 บ้านม้าใต้
 หมู่ 10 บ้านจู้ดทุ่ง                  
 หมู่ 11 บ้านจามเทวี
 หมู่ 12 บ้านปงป่าม่วง
 หมู่ 13 บ้านม้ากลาง
# เดวิด บรูซ
พลตรี เซอร์ เดวิด บรูซ (, 29 พฤษภาคม ค.ศ. 1855 – 27 พฤศจิกายน ค.ศ. 1931) เป็นนักจุลชีววิทยาและพยาธิแพทย์ชาวสกอต เกิดที่เมืองเมลเบิร์น เป็นบุตรคนเดียวของเดวิด บรูซกับเจน รัสเซล แฮมิลตัน ครอบครัวของบรูซย้ายกลับสกอตแลนด์เมื่อเขาอายุได้ 5 ปี บรูซเข้าเรียนที่โรงเรียนมัธยมในเมืองสเตอร์ลิง ก่อนจะเรียนจบด้านการแพทย์ที่มหาวิทยาลัยเอดินบะระในปี ค.ศ. 1881 ต่อมาเขารับราชการในหน่วยแพทย์ของกองทัพและไปประจำการที่เมืองวัลเลตตาในมอลตา

ขณะประจำอยู่ที่มอลตา บรูซพบว่าทหารบริติชหลายนายป่วยด้วยโรคที่เรียกว่า "ไข้มอลตา" เขาและทีมจึงทำการศึกษาจนพบว่าโรคนี้เกิดจากแบคทีเรียชนิด Brucella melitensis ต่อมาในปี ค.ศ. 1905 เธมิสโตคลีส แซมมิต หนึ่งในทีมของบรูซทำการทดลองจนพบว่าโรคนี้เกิดจากการที่ผู้ป่วยดื่มนมแพะที่มีเชื้อปนเปื้อน ต่อมาโรคไข้มอลตารู้จักในชื่อโรคติดเชื้อบรูเซลลา (Brucellosis)

ในปี ค.ศ. 1889 บรูซดำรงตำแหน่งผู้ช่วยศาสตราจารย์ที่โรงเรียนแพทย์ทหารในเมืองเนตลีย์ ก่อนจะถูกส่งไปประจำการที่ปีเตอร์มาริตซ์เบิร์กในแอฟริกาใต้ เขาได้ทำการศึกษาโรคแอฟริกัน ทริปาโนโซมิเอซิสจนพบว่าเกิดจากปรสิตชนิด Trypanosoma brucei ในแมลงวันเซตซี บรูซและแมรี เอลิซาเบธ บรูซ (นามสกุลเดิม สตีล) ภรรยาของเขาดูแลโรงพยาบาลสนามเมื่อเกิดสงครามโบเออร์ครั้งที่สองในปี ค.ศ. 1899 ทำให้บรูซได้รับแต่งตั้งยศพันโทในปีต่อมา ในช่วงบั้นปลายชีวิต เขาดำรงตำแหน่งในคณะกรรมการที่ปรึกษาของหน่วยแพทย์ทหารและผู้บัญชาการโรงเรียนแพทย์ทหารในเมืองเนตลีย์ ก่อนจะเกษียณด้วยยศพลตรีในปี ค.ศ. 1919 บรูซเสียชีวิตที่กรุงลอนดอนในปี ค.ศ. 1931